LMFAO

LMFAO היה צמד אלקטרופופ אמריקאי שהורכב מהראפרים, הרקדנים והדי.ג'ייז רדפו (Redfoo - סטפן קֵנדָל גורדי, נולד ב-3 בספטמבר 1975) וסקייבלו (Skyblu - סקיילר יוסטון גורדי, נולד ב-23 באוגוסט 1986). רדפו הוא דודו של סקייבלו. שם הצמד הוא למעשה ראשי תיבות של המשפט: "Laughing My Freaking Ass Off", בניגוד לשימוש הנפוץ יותר של ראשי תיבות אלה למשפט הסלנג באינטרנט: "Laughing My Fucking Ass Off". המוזיקה שלהם עוסקת בנושאים של מסיבות ושתייה והצמד מכנה את סגנון המוזיקה שלהם כ"מוזיקת מסיבות". ב-21 בספטמבר 2012 הודיעו על פירוק הצמד. רדפו וסקייבלו גדלו בשכונת פסיפיק פליסיידס בלוס אנג'לס, שם הקימו את ההרכב LMFAO, תחילה בשם "Sexe Dude" אך החליפו את השם בעצת סבתם, בשנת 2006. רדפו הוא בנו של ברי גורדי, מייסד חברת התקליטים מוטאון, וננסי לויסקה, במאית וידאו קליפים וסופרת. הוא גם גיסו של ג'רמיין ג'קסון, אחיו הגדול של מייקל ג'קסון. סקייבלו הוא נכדם של ברי גורדי ותלמה קולמן. LMFAO הפיצו את אלבומם "Party Rock EP" בחנות המוזיקה האינטרנטית iTunes ב-1 ביולי 2008. האלבום דורג במקום ה-33 בבילבורד ובמקום השני במצעדי הדאנס בארצות הברית. הסינגל הראשון שלהם, "I'm in Miami Bitch", אשר יצא בדצמבר 2008, הגיע למקום ה-51 בבילבורד. מאוחר יותר הדי. גיי ההולנדי Chuckie זכה להצלחה גדולה מאוד עם הרמיקס שביצע לשיר - "Let the Bass Kick in Miami Bitch. בתחילת מרץ 2009 הפיצו את אלבומם "Party Rock". הסינגל הראשון מהאלבום, "La La La", הגיע למקום ה-25 בבילבורד. הסינגל השני, "Shots", הגיע למקום ה-16 בבילבורד. הסינגל השלישי, "Yes", פורסם מעט מאוחר אחרי הסינגל "Shots". הסינגל הגיע למקום ה-25 בבילבורד והפך לשיר המזוהה עם ההוקי קרח. בשנת 2010 השתתף הצמד בשירו של דייוויד גטה, "Gettin' Over You", אשר הפך ללהיט בינלאומי והגיע לצמרת המצעדים ברחבי העולם ולמקום ה-31 בבילבורד. הם הפיצו את אלבום השני, Sorry for Party Rocking, ב-17 ביוני 2011. הסינגל הראשון מתוך האלבום, Party Rock Anthem, בהשתתפות הזמרת הבריטית, לוריין בנט זכה להצלחה גדולה במצעדים ברחבי העולם והפך לסינגל המצליח ביותר של הצמד ובנוסף במצעד הבילבורד 100 שהה בצמרת המצעד במשך 5 שבועות. הווידאו קליפ של השיר זכה למעל 2,210,022,120 צפיות באתר YouTube (נכון לספטמבר 2022), והוא אחד מקטעי הווידאו הנצפים ביותר בכל הזמנים, והוא הסרטון ה-30 הנצפה ביותר באתר. הסינגל השני מהאלבום, "Champagne Showers", הופץ ב-27 במאי 2011 ומשתתפת בו הזמרת והיוצרת הבריטית נטליה קילס. הסינגל השלישי,"Sexy and I Know It" הופץ ב-16 בספטמבר, גם הוא נחשב להצלחה מסחררת, הגיע למקום ראשון במצעד הבילבורד 100. בנוסף נחשב לשיר נוער מצליח ולשיר מועדונים מצליח בכל רחבי העולם, 2011. שיר הנושא של האלבום, "Sorry For Party Rocking", הופץ ב-22 בפברואר 2012. ב-21 בספטמבר 2012, הודיעו על פירוק הצמד. LMFAO הושפעו ממגוון רחב של סגנונות מוזיקה כמו הראפר טופאק שאקור, הרכב ההיפ הופ, בלאק אייד פיז, זמרי הריתם אנד בלוז ג'יימס בראון ומייקל ג'קסון ולהקות מוזיקת רוק כדוגמת הביטלס ולד זפלין. 2009: Party Rock 2011: Sorry for Party Rocking 2008: Party Rock EP מדיה וקבצים בנושא LMFAO בוויקישיתוף אתר האינטרנט הרשמי של LMFAO LMFAO, ברשת החברתית פייסבוק LMFAO, ברשת החברתית אקס (טוויטר) LMFAO, סרטונים בערוץ היוטיוב LMFAO, במסד הנתונים הקולנועיים IMDb (באנגלית) LMFAO, באתר אפל מיוזיק (באנגלית) LMFAO, באתר ספוטיפיי LMFAO, באתר סאונדקלאוד (באנגלית) LMFAO, באתר Last.fm (באנגלית) LMFAO, באתר AllMusic (באנגלית) LMFAO, באתר MusicBrainz (באנגלית) LMFAO, באתר דיזר LMFAO, באתר Discogs (באנגלית) LMFAO, באתר Songkick (באנגלית) LMFAO, באתר בילבורד (באנגלית) הרשת החברתית של אנשי המסיבות אתר הבגדים הרשמי ראיון עם LMFAO ביוטיוב אתר מעריצי LMFAO האיטלקי הערוץ הרשמי של רד פו (redfoo) ביוטיוב הערוץ הרשמי של VEVO "Redfoo's IMDb Page". IMDb. Chareunsy, Don. "Photos: Kourtney Kardashian, Lo Bosworth promote new endeavors". Las Vegas Sun. McCabe. "Yo Happy Birthday SkyBlu!". KAMP-FM. Caramanica, Jon. "Early-Morning Party With Club Rap and Female Audience Participation". New York Times. נבדק ב-10 באפריל 2011. {{cite news}}: (עזרה) DeClerk, Hannah. "Q&A Redfoo, from LMFAO". University Daily Kansan. Rogers, Paul. "The L.A. sound machine known as LMFAO is on a quest for fame and fortune". freeculturemag.com. אורכב מ-המקור ב-2011-03-19. הצמד LMFAO מתפרק, ההופעה בישראל מתקיימת - וואלה תרבות, באתר וואלה, 21 בספטמבר 2012